
"Igitur ego in dei nomen drado": A ChLA pergamenjeinek lexikológiája

Kulcsszavak: ChLA; lexikológia; terminológia; Sankt-Gallen; pergamen
A Chartae Latinae Antiquiores kötetei őrzik azokat a kora középkori, pergamenre írt magánjogi dokumentumokat, melyek a Római Birodalom, illetve utódállamai területéről származnak. A ChLA gyűjteménye igen változatos: vegyesen tartalmaz adásvételi, bérleti, ajándékozási szerződéseket, adományleveleket etc. Ezek az oklevelek nemcsak nyelvészeti szempontokból kiemelkedőek, hanem egyházi, jogtörténeti szempontból is nagy értékkel bírnak. Tanulmányom két részre tagolódik: az első részben a ChLA korpuszába került, 8. századi dokumentumokban található, idegen eredetű kölcsönszavakat, azok eredetét és elterjedését vizsgálom; a második részben pedig a 8. századi oklevelekben rejlő néhány jogi terminológiai jellegzetességre hívom fel a figyelmet, illetve egy, a középkorban létrejött kifejezés fogalomtörténetét és pontos jelentését tárom fel.



